****

**Ташкилоти Ҷамъиятӣ**

**БАРНОМАИ ҶОНИБДОРИИ ИНКИШОФИ ИҶТИМОИ МАНОТИҚИ КУХИСТОН**

**ДАР ҶУМҲУРИИ ТОҶИКИСТОН**

**Public Organization**

**MOUNTAIN**

**SOCIETIES DEVELOPMENT SUPPORT PROGRAMME**

**IN THE REPUBLIC OF TAJIKISTAN**

**Мушовир барои фаъолиятҳои пермакултура дар доираи лоиҳаи “Идоракунии ҳамгирошудаи захираҳои табиӣ дар водии Зарафшон барои рушди одилона ва устувор”INVEST**

**СОБИҚА**

Ташкилоти ҷамъиятии “Барномаи Ҷонибдории Инкишофи Иҷтимоии Манотиқи Кӯҳистон” (БҶИИМК), ҳамчун лоиҳаи Фонди Тоҷикистонии Оғохон фаъолияти худро дар Ҷумҳурии Тоҷикистон аз соли 1993 оғоз намуд. Ҳоло, БҶИИМК дар ВМКБ, вилояти Хатлон, вилояти Суғд ва ноҳияҳои водии Рашт фаъолиятҳои рушди деҳотро пеш бурда истодааст. БҶИИМК бо шарикони давлатӣ ва ғайридавлатӣ ҳамкории зич дошта, барои беҳтар намудани сифати зиндагӣ дар манотиқи деҳоти Тоҷикистон тавассути равнақ додани а) идоракунии самараноки муштарак, б) истеҳсолоти устувори кишоварзӣ ва мутобиқшавӣ ба тағйирёбии иқлим, в) хизматрасониҳои беҳтаршуда ва густаришёфтаи ҷамъиятӣ ва хусусӣ барои рушди иҷтимоӣ-иқтисодӣ, саҳмгузорӣ намуда истодааст.

**МАЪЛУМОТ ОИДИ ЛОИҲА**

Фонди Тоҷикистонии Оғохон (ФТО) ва шарикони амалисоз (ША), аз қабили Барномаи Ҷонибдории Инкишофи Иҷтимои Манотиқи Кӯҳистон (БҶИИМК), Агентии Оғохон оид ба макони зист (AKAH), кооперативи ғайритиҷоратии САРОБ ва Хадамоти Оғохон оид ба тандурустӣ, Тоҷикистон (AKHS) лоиҳаи панҷсола “Идоракунии ҳамгирои захираҳои табиӣ барои рушди одилона ва устувор дар водии Зарафшон (INVEST)”ро тарҳрезӣ карданд, ки бевосита 205,281 нафарро (49% бонувон) дар 25 зер-ҳавзаи ноҳияҳои Панҷакент, Айнӣ ва Кӯҳистони Мастчоҳи водии Зарафшонро фаро мегирад. Лоиҳаи “Идоракунии ҳамгирои захираҳои табиӣ барои рушди одилона ва устувор дар водии Зарафшон (INVEST)” қисми таркибии Барномаи Рушди Деҳот 2 буда, аз ҷониби Иттиҳоди Аврупо маблағгузорӣ шуда истодааст. Ҳадафи умумии лоиҳа ин баланд бардоштани воситаҳои зиндагӣ, амнияти озуқаворӣ ва ғизо тавассути пурқувват гардонидани идоракунии устувори захираҳои табиӣ дар водии Зарафшон мебошад.

**ҲАДАФИ УМУМӢ ФАЪОЛИЯТИ ПЕРМАКУЛТУРА**

Ҳадафи асосии фаъолияти пермакултура дар доираи лоиҳаи INVEST ин пеш аз ҳама баланд бардоштани сатҳи огоҳии наврасон ва малакаи онҳо оиди ба масъалаҳои экология, муҳити зист, кишоварзӣ ва ғизои солим таввасути маҳфилҳои берун аз синфӣ дар муассисаҳои таъсилоти миёнаи умумии зерҳадаф дар водии Зарафшон мебошад. Фаъолиятҳои пермакултура ва маҳфилҳои берун аз синфӣ дар ҳамкорӣ бо мутахассисони соҳавии маркази таҳсилоти иловагии назди раёсати маорифи вилояти Суғд ба роҳ монда мешавад. Дар доираи ҳамкориҳо, лоиҳа ва маркази таҳсилоти иловагӣ дар доираи меъеру талаботҳои Вазорати маориф ва илми Ҷумҳурии Тоҷикистон, ҳуҷҷат ва санадҳои маркази таҳсилоти иловагӣ, дастур оид ба “М**асъалаҳои экология, муҳити зист, кишоварзӣ ва ғизои солим барои наврасон”**  таҳия гардида, баъд аз тасдиқи Вазорати маорифи Ҷумҳурии Тоҷикистон тавассути маҳфилҳо ва омузишҳо бо наврасон ба роҳ монда мешавад.

БҶИИМК тасмим гирифтаст, ки 4 (чор) мутахассиси соҳавиро аз Маркази таҳсилоти иловагии назди Раёсати маорифи вилояти Суғд барои таҳия ва гузаронидани омузишҳо бо пешниҳоди Раёсати маорифи вилояти Суғд, фаъолиятҳои мазкурро оғоз намояд. Мутахассисони ҷалбгардида зери роҳбаладии мутассадии лоиҳа ва менеҷери минтақавии БҶИИМК дар вилояти Суғд дар доираи вазифаҳои зерин кору фаъолият хоҳанд кард.

**ВАЗИФАҲО**

* Муайян намудани авзалиятҳои мавзуъҳо оид ба масъалаҳои экология, муҳити зист, кишоварзӣ ва ғизои солим барои наврасон дар доираи барномаҳои таълимӣ ва берун аз синфӣ дар доираи ҳуҷҷатҳои маркази таҳсилоти иловагӣ.
* Фарогирии мавзӯъҳо бо дар назардошти ҳама гуна методология ва равишҳои мушаххас барои таҳия намудани дастур.
* Истифодаи васеъи сарчашмаҳои маълумотӣ (адабиети соҳавӣ, ҳуҷҷатҳои меъерӣ, интернет ва ғ.) барои таҳия намудани нусхаи лоиҳавии дастур.
* Пешниҳод намудани нусхаи лоиҳавӣ барои назарсанҷӣ.
* Муайян намудани шунавандагони мақсаднок наврасон-мактаббачагон, мутахассисони соҳаи кишоварзӣ, омӯзгорон ё шахсони ба амалияи устувори кишоварзӣ манфиатдор.
* Пешниҳод ва ташкил намудани тавсифи сатҳи баланди бобҳо ё бахшҳо ба дастур бо принсипҳои пермакултура, усулҳои мушаххас ё ягон сохтори дигари мантиқӣ.
* Таҳия намудани адабиёт, омӯзиши мисолҳо, мусоҳиба бо коршиносон ва намоишҳои амалӣ бо усули пермакултура.
* Тайёр намудани лоиҳаи дастур, тасвирҳо, маводи ёрирасон ва дигар мундариҷаи дахлдор.
* Таҳия намудани сметаи хароҷот барои таҳияи дастури истифодаи усули пермакултура дар мактаб бо дарназардошти хароҷоти тадқиқот, навиштан, таҳрир, тарроҳӣ ва дигар хароҷоти дахлдор.
* Муайян намудани ҷонибҳои асосии манфиатдор ва ҳамкорони эҳтимолӣ ва вуруд намудани фикру мулоҳизаҳои онҳо ба дастур.
* Шарҳ додани раванди баррасӣ ва тасдиқи дастур бо дарназардошти пешниҳодҳо ва фикру мулоҳизаҳои масъулон ва қадамҳои тасдиқ намудани раванд.
* Тавсиф намудани пешрафти лоиҳа, назорат ва арзёбии он ва муайян намудани нишондиҳандаҳои асосии фаъолият ва механизмҳои ислоҳи лоиҳа дар ҳолати зарурӣ.
* Таъмин намудани ҳама гуна масъалаҳои марбут ба махфият, моликияти зеҳнӣ ва истифодаи захираҳо ё маводҳои мавҷуда.

**ПЕШНИҲОДИ НАТИҶА ВА ҶАДВАЛИ СУПОРИШҲО**

Натиҷаҳои арзёбӣ инҳоро дар бар мегиранд: (i) таҳияи консепсияи дастури пермакультура, фаъолиятҳои амалии дохили синфӣ ва берун аз синфиро дар бар мегирад, ки вобаста ба экология, муҳити зист ва рушди дониш ва малакаҳои кишоварзии оқилона , мувофиқи талабот ва қоидаҳои миллӣ оид ба маориф дастурамал барои мактаббачагон ва консепсияиро барои тасдиқ ба мақомоти дахлдори давлатӣ пешниҳод намуда, (ii) лоиҳаи дастурамал бо тамоми фаъолият ва замимаҳо, (iii) таҳияи дастурамал.

|  |  |
| --- | --- |
| Натиҷаи кор | Ҷадвал |
| Консепсияи дастурамали пермакультура, ки фаъолиятҳои амалии дохили синфӣ ва берун аз синфиро дар бар мегирад, ки вобаста ба экология, муҳити зист ва рушди дониш ва малакаҳои кишоварзии оқилона мутобиқи талабот ва қоидаҳои миллӣ ба Дастури таълимӣ барои мактаббачагон ва пешниҳоди консепсияи мазкур ба агентӣ дахлдор барои тасдиқ | 2 ҳафта пас аз бастани шартнома |
| Лоиҳаи дастур бо тамоми фаъолиятҳо ва замимаҳо | 4 ҳафта пас аз бастани шартнома |
| Варианти ниҳоии дастур бо ҳама замимаҳо | 6 ҳафта пас аз бастани шартнома |

**МУҲЛАТ**

Фаъолият дар моҳҳои январ ва феврали соли 2024 сурат мегирад.

**ПАРДОХТ ВА ЛОГИСТИКА**

БҶИИМК дар асоси натиҷаи кор пардохтро ба таври зерин менамояд:

• 30% аз маблағи умумии шартнома пас аз пешниҳоди консепсияи ниҳоии дастур аз ҷониби мушовир пардохт карда мешавад.

• Боқимонда 70% аз маблағи умумии шартнома пас аз пешниҳоди дастури ниҳоӣ бо ҳама замимаҳо аз ҷониби мушовир ва қабули он аз ҷониби БҶИИМК пардохт карда мешавад.

**ИХТИСОС ВА ТАҶРИБА**

***Таҳсилот:***

* Мутахассис дорои маълумоти олӣ дар бахши биология, кишоварзӣ, педагогика дошта бошад.

***Таҷриба:***

* Дар таҳия намудани дастурҳо доир ба пермакултура, дорои таҷрибаи кор бо наврасон-мактаббачагон дар мактабҳои маълумоти иловагӣ (дустдорони табиат) зиёда аз 5 сол ва инчунин дорои сифат ва маҳорати хуби кишоварзӣ ва агрономӣ бошад.

***Маҳоратҳо ва дониши зарурӣ:***

* Дониши пермакултурӣ: Дарки амиқи принсипҳои пермакултура, мафхумҳо ва усулҳои асосии он.
* Маҳорати омӯзгорӣ: Таҷриба дар соҳаи таълим ва қобилияти мутобиқ кардани маводҳо барои гурӯҳҳои синну соли гуногун. Маҳорати банақшагирӣ ва гузаронидани чорабиниҳои тарбиявӣ.
* Таҷрибаи кор бо кӯдакон: Фаҳмидани хусусиятҳои муошират бо кӯдакони синну соли гуногун. Малакаҳо барои ҳавасманд кардан донишҷӯён барои иштирок дар лоиҳаҳои пермакултурӣ.
* Дониши экологӣ: Дониши экология ва рушди устувор. Фаҳмидани таъсири фаъолияти инсон ба муҳити зист.
* Таҷриба дар соҳаи кишоварзии устувор: Донистани усулҳои устувори кишоварзӣ, техникаи парвариш ва боғдорӣ.
* Малакаҳои муошират: Қобилияти муоширати муассир бо волидон, донишҷӯён, маъмурият ва дигар ҷонибҳои манфиатдор. Маҳорати суханронии оммавӣ ва муаррифӣ.
* Таҷриба дар ташкили чорабиниҳои таълимӣ: Таҷриба дар банақшагирӣ ва гузаронидани дарсҳои амалӣ, таҷрибаҳо ва лоиҳаҳо.
* Маҳорати методӣ: Қобилияти таҳияи усулҳои таълим, ки ба ҳадафҳои таълими пермакультура нигаронида шудааст.
* Эҷодкорӣ: Қобилияти таҳияи равишҳои инноватсионӣ ва ҷолиб ба омӯзиш.
* Таҷрибаи идоракунии лоиҳа: Малакаҳо дар банақшагирӣ, ҳамоҳангсозӣ ва идоракунии лоиҳаҳои пермакултура.
* Малакаҳои роҳбарӣ: Қобилияти ҳавасмандкунӣ ва илҳомбахшии дигарон ва эҷоди фазои муштарак ва дастгирӣ.
* Малакаҳои техникӣ: Таҷриба бо технологияҳои муосири кишоварзӣ ва боғдорӣ.
* Омӯзиш ва рушди худ: Омодагӣ ба пайваста такмил додани дониши худ ва пайравӣ ба тамоюлҳои навтарин дар соҳаи пермакултура.
* Принсипҳои ахлоқӣ: Фаҳмидани ва риояи принсипҳои ахлоқии пермакултура.

**Малакаҳои шахсӣ:**

* Малакаҳои хуби байнишахсӣ ва коммуникатсионӣ, фаъол, қобилияти ташаббус ва омодагии анҷом додани фаъолиятҳо дар мактабҳои зерҳадафи лоиҳа.
* Тафаккури навоварона ва таҳлилӣ, бозингари даста.

**РАВАНДИ ҲУҶҶАТСУПОРӢ**

Лутфан ҳуҷҷатҳои худро Шарҳи ҳоли фаъолияти корӣ (CV) бо мактуби ҳамроҳкунанад на дертар аз 1**5 январи**  **соли 2024** ба почтаи электронии [**hr.recruitment@akdn.org**](mailto:hr.recruitment@akdn.org)ирсол намоед.

Фақат довталабоне, ки ба талаботҳои дар боло овардашуда ҷавобгӯй мебошанд ба озмун даъват карда мешаванд.

*БҶИИМК номзадҳо аз ҳисоби занони ихтисосмандро барои ишғоли ин вазифа дастгирӣ менамояд. БҶИИМК кӯшиш менамояд, ки ба кормандон аз ҳисоби мардон ва занон имкониятҳои баробар дар ишғоли мансабдода шавад ва кормандон тавонанд тавозуни мувофиқро байни кор ва ҳаети шахсӣ нигоҳ доранд.*

*Барои пайдо кардани маълумоти пурра оиди фаъолиятҳои ташкилот ба сомонаи мазкур* [*https://www.akdn.org/where-we-work/central-asia/tajikistan*](https://www.akdn.org/where-we-work/central-asia/tajikistan) *муроҷиат намоед.*

*Раванди тартиби қабул ва интихоби корманд дар БҶИИМК ӯҳдадориҳои моро ба имкониятҳои баробар, ҳифзи кӯдакон аз таҷовузи ҷинсӣ ва таҳаммули сифрӣ нисбат ба озори ҷинсӣ инъикос мекунад.*